Anexă la HCL nr.23/29.07.2024

REGULAMENTUL DE INSTITUIRE, STABILIRE, APLICARE, ÎNCASARE ŞI ADMINISTRARE A TAXEI SPECIALE DE SALUBRIZARE

ÎN COMUNA SMARDIOASA, JUDEȚUL TELEORMAN

Art. 1. (1) Prezentul regulament prevede modul de instituire, stabilire, aplicare, încasare şi administrare a taxei speciale de salubrizare în comuna Smardioasa, județul Teleorman, pentru utilizatorii casnici persoane fizice, beneficiari ai serviciului de salubrizare.

(2) Taxa specială de salubrizare va fi datorată de beneficiarii serviciului de salubrizare pentru activitatea de colectare, transport, sortare și depozitare a deşeurilor municipale/menajere.

Art. 2. – (1) Utilizatorii casnici trebuie să se prezinte la sediul Primăriei comunei Smardioasa în vederea depunerii Declaraţiei privind taxa specială de salubrizare (conform anexelor nr. 2 şi nr. 3 la prezentul Regulament) care va cuprinde numărul total de persoane care locuiesc la acea adresă . Declaraţia va fi completată de titularul dreptului de proprietate asupra imobilului.

(2) Taxa specială de salubrizare se impune începând cu data de 1 a lunii următoare identificării utilizatorilor și finalizării documentaţiei complete.

(3) În cazul în care persoanele fizice nu depun declarația conform prevederilor alin. (1), taxa specială de salubrizare se va impune și aplica din oficiu.

Art. 3. (1) Compartimentul Contabilitate și Compartimentul Taxe și Impozite din cadrul Primăriei comunei Smardioasa instituie taxa specială de salubrizare pe baza deciziilor de impunere, conform art. 95 din Legea nr. 207/2015 privind Codul de Procedură Fiscală cu modificările şi completările ulterioare, emise în baza declaraţiilor depuse ori din oficiu, în condiţiile stabilite prin legislaţia în vigoare aplicabilă în domeniul taxelor și impozitelor locale.

(2) În cazul imobilelor aflate în proprietatea persoanelor fizice care sunt închiriate persoanelor juridice, taxa se datorează de către proprietar la nivelul stabilit pentru persoanele juridice.

(3) În caz de deces al titularului dreptului de proprietate asupra imobilului, obligația de depunere a declaraţiei de impunere și de plată a taxei revine moștenitorului/moștenitorilor de drept.

(4) În cazul în care intervin modificări în datele prevăzute în Declaraţia de impunere depusă, cel în drept, va depune o declaraţie rectificativă în termen de 30 de zile de la data apariţiei modificărilor respective, urmând ca modificarea taxei speciale de salubrizare sa se efectueze începând cu data de 1 a lunii următoare depunerii declaraţiei rectificative. La declaraţie se vor anexa orice documente justificative, care atestă situaţia respectivă.

Art. 4. – In cazul impunerii din oficiu, la stabilirea taxei speciale de salubrizare datorate de persoane fizice, se vor lua în calcul numărul de persoane ȋnscrise ȋn Registrul agricol.

Art. 5. (1) Taxa specială de salubrizare se plăteşte lunar și se achită până la data de 25 a lunii următoare. Plata taxei speciale de salubrizare, se poate face prin toate mijloacele puse la dispoziție de către autoritatea administrației publice locale.

(2) Pentru neplata la termenul scadent a taxei speciale de salubrizare se vor aplica prevederile legale în vigoare cu privire la întârzierile la plată.

(3) Pentru recuperarea sumelor datorate cu titlu de taxă speciala de salubrizare se aplică măsurile de executare silită cu cheltuielile aferente prevăzute de Legea nr. 207/2015 privind Codul de procedura fiscală, cu modificările si completările ulterioare.

Art. 6. (1) Responsabilitatea urmăririi și încasării taxei speciale de salubrizare, controlul, constatarea contravențiilor și aplicarea sancțiunilor revine Compartimentul Taxe și Impozite din cadrul Primăriei comunei Smardioasa.

(2) Sumele încasate din taxa specială de salubrizare se fac venit la bugetul local al comunei Smardioasa.

(3) Anexele 1 şi 2 fac parte integrantă din prezentul Regulament.

Anexa nr. 1 la Regulament

Primăria comunei Smardioasa.

ÎNȘTIINȚARE

privind obligativitatea depunerii Declaraţiei privind taxa specială de salubrizare

Către,

persoana fizică/persoana juridică

Numele și prenumele/denumirea ………………………………………………………………

………………………………………………………………………………………………………

Domiciliul/sediul:ROMANIA/…………………………………judeţul………………………… municipiul/orașul/comuna ……………………………………….satul………………………….

str…………………………………………..nr……….bl…………….sc……….et…….ap……….

În conformitate cu prevederile H.C.L. nr \_\_\_\_\_/ \_\_\_\_\_\_\_\_\_ privind instituirea taxei speciale de salubrizare pentru utilizatorii casnici și non-casnici beneficiari ai serviciului de salubrizare care nu au încheiat contract de salubrizare și aprobarea Regulamentului de instituire, stabilire, aplicare, încasare şi administrare a taxei speciale de salubrizare în comuna Smardioasa. , în baza de date a Comunei Smardioasa, figurează un număr de \_\_\_\_\_\_\_\_\_ persoane.

Vă aducem la cunoştinţă că în termen de 10 zile de la primirea prezentei, aveţi obligaţia să depuneţi la Compartimentul Taxe și Impozite Locale din cadrul Primăriei comunei Smardioasa ”Declaraţia de stabilire a taxei speciale de salubrizare”.

Nerespectarea acestor prevederi conduce la impunerea din oficiu a taxei speciale de salubrizare pentru numărul de persoane menţionat mai sus.

PRIMAR,

Întocmit,

Compartimentul Taxe si Impozite Locale

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anexa nr. 2 la Regulament

Primăria comunei Smârdioasa

DECLARAŢIE

privind taxa specială de salubrizare pentru persoanele fizice

Subsemnatul (a)…………………………………………………………………………………… CNP………………………………….., domiciliat (ă) în localitatea………………………………, str………………………………………….., nr…….., bloc…………, sc………….., ap……………, județul Teleorman, proprietar al imobilului situat în comuna Smârdioasa, sat …………………………., str……………………., nr…… , cunoscând prevederile art. 326 din Codul penal privitoare la declararea necorespunzătoare a adevărului făcută în fața autorităților de stat și publice, declar pe proprie răspundere că în imobilul mai sus menţionat locuiesc ………….1) persoane și că dețin/nu deţin alte proprietăţi2) in comuna Smârdioasa.

Totalul de \_\_\_\_\_ persoane menţionate mai sus este compus din:

număr membri familie……………….alte persoane………………..

Semnătură,

Data…….. /……../ ……….

În cazul în care intervin modificări în datele prevăzute în declaraţie, se va depune o declaraţie rectificativă, în termen de 30 zile de la data apariţiei modificărilor respective.

1) se va menţiona numărul de persoane care locuiesc la adresa declarata

2) pentru fiecare proprietate se va completa câte o declaraţie